CELEX: C2005/193/08
Language: sl
Date: 2005-08-06 00:00:00
Title: Sodba Sodišča (drugi senat) z dne 16. junija 2005 v združenih zadevah C-462/03 in C-463/03 (predloga za sprejem predhodne odločbe Bundesvergabeamt): Strabag AG, Kostmann GmbH proti Österreichische Bundesbahnen (Javna naročila — Direktiva 93/38/EGS — Vodni, energetski, transportni in telekomunikacijski sektor — Pojma „upravljanje“ in „zagotavljanje“ omrežij, ki so namenjena zagotavljanju javnih storitev v zvezi z železniškim prevozom — Železniška infrastrukturna dela)

6.8.2005   
            
            
               SL
            
            
               Uradni list Evropske unije
            
            
               C 193/6
            
         
      SODBA SODIŠČA
   
   (drugi senat)
   z dne 16. junija 2005
   v združenih zadevah C-462/03 in C-463/03 (predloga za sprejem predhodne odločbe Bundesvergabeamt): Strabag AG, Kostmann GmbH proti Österreichische Bundesbahnen (1)
   
   (Javna naročila - Direktiva 93/38/EGS - Vodni, energetski, transportni in telekomunikacijski sektor - Pojma „upravljanje“ in „zagotavljanje“ omrežij, ki so namenjena zagotavljanju javnih storitev v zvezi z železniškim prevozom - Železniška infrastrukturna dela)
   (2005/C 193/08)
   Jezik postopka: nemščina
   V združenih zadevah C-462/03 in C-463/03, katerih predmet sta predloga za sprejem predhodne odločbe na podlagi člena 234 ES, naslovljena na Sodišče z odločbama Bundesvergabeamt (Avstrija) z dne 27. oktobra 2003, ki sta prispeli na Sodišče dne 4. novembra 2003, v postopkih med Strabag AG (C-462/03), Kostmann GmbH (C-463/03) proti Österreichische Bundesbahnen, je Sodišče (drugi senat), v sestavi C. W. A. Timmermans (poročevalec), predsednik senata, R. Silva de Lapuerta, sodnica, R. Schintgen, G. Arestis in J. Klučka, sodniki, generalni pravobranilec: P. Léger, sodni tajnik: R. Grass, dne 16. junija 2005 razglasilo sodbo, katere izrek se glasi:
   Če naročnik, ki opravlja eno izmed dejavnosti, navedenih v členu 2(2) Direktive Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju, želi pri opravljanju te dejavnosti oddati javno naročilo storitev, gradenj ali blaga ali organizirati natečaj, to naročilo ali ta natečaj urejajo določbe te direktive.
   
      (1)  UL C 21, 24.1.2004.